ΑΠΟΦΑΣΕΙΣ
Αριθμ. 5952
Επικαιροποίηση Κανονισμού Διδακτορικών
Σπουδών του Τμήματος Διοικητικής Επιστήμης
και Τεχνολογίας της Σχολής Διοίκησης Επιχειρήσεων του Οικονομικού Πανεπιστημίου Αθηνών,
σύμφωνα με τις διατάξεις του ν. 4957/2022.
Η ΣΥΓΚΛΗΤΟΣ
ΤΟΥ ΟΙΚΟΝΟΜΙΚΟΥ ΠΑΝΕΠΙΣΤΗΜΙΟΥ ΑΘΗΝΩΝ
(συνεδρίαση 11η/10.04.2025/6)
Έχοντας υπόψη:
1. Τον ν. 4957/2022 «Νέοι Ορίζοντες στα Ανώτατα
Εκπαιδευτικά Ιδρύματα: Ενίσχυση της ποιότητας, της
λειτουργικότητας και της σύνδεσης των Α.Ε.Ι. με την κοινωνία και λοιπές διατάξεις» (Α’ 141), ιδίως την παρ. 4κγ
του άρθρου 16 και τα άρθρα 90-97,
2. την περ. (θ) της παρ. 2 του άρ. 5 του ν. 3469/2006
«Εθνικό Τυπογραφείο, Εφημερίς της Κυβερνήσεως και
λοιπές διατάξεις» (Α’ 131),
3. το άρθρο 90 «Έλεγχος των δαπανών που προκαλούν
οι κανονιστικές διοικητικές πράξεις» του Κώδικα Νομοθεσίας για την Κυβέρνηση και τα κυβερνητικά όργανα
(π.δ. 63/2005, Α΄ 133), όπως διατηρήθηκε σε ισχύ με την
περ. 22 του άρθρου 119 του ν. 4622/2019 (Α΄ 133),
4. την υπ’ αρ. 17347/24.10.2024 (ΑΔΑ: ΨΘΩ3469Β4ΜΕ2Θ) πράξη του Πρύτανη περί ανασυγκρότησης της Συ-
γκλήτου του Οικονομικού Πανεπιστημίου Αθηνών από
24.10.2024,
5. την υπ’ αρ. 5699/29.11.2021 (Β’ 6019) απόφαση της
4ης/29.11.2021 συνεδρίασης Συγκλήτου με την οποία
τροποποιήθηκε η υπ’ αρ. 5445/23.07.2018 απόφαση της
13ης/31.05.2018/14 συνεδρίασης Συγκλήτου (Β’ 3826)
περί Κανονισμού Διδακτορικών Σπουδών του Τμήματος
Διοικητικής Επιστήμης και Τεχνολογίας της Σχολής Διοίκησης Επιχειρήσεων του Οικονομικού Πανεπιστημίου
Αθηνών,
6. την υπ’ αρ. 6706/08.05.2023 (Β’ 3140) απόφαση της
Συγκλήτου του Οικονομικού Πανεπιστημίου Αθηνών
(συνεδρίαση 11η/06.04.2023/5) που αφορά στον Κανονισμό Προγραμμάτων Μεταπτυχιακών και Διδακτορικών
Σπουδών του Ο.Π.Α.,
7. την απόφαση της 10ης/14.03.2025 συνεδρίασης της
Συνέλευσης του Τμήματος Διοικητικής Επιστήμης και
Τεχνολογίας με θέμα: Επικαιροποίηση Κανονισμού Διδακτορικών Σπουδών του Τμήματος Διοικητικής Επιστήμης
και Τεχνολογίας της Σχολής Διοίκησης Επιχειρήσεων του
Οικονομικού Πανεπιστημίου Αθηνών σύμφωνα με τις
διατάξεις του ν. 4957/2022, όπως διαβιβάστηκε με το
υπ’ αρ. 260/26.03.2025 ΥΣ έγγραφο της Αν. Προϊσταμένης της Γραμματείας Μεταπτυχιακών και Διδακτορικών
Σπουδών της Σχολής Διοίκησης Επιχειρήσεων,
8. την υπ’ αρ. 320/07.04.2025 ΥΣ εισήγηση του Αντιπρύτανη Ακαδημαϊκών Υποθέσεων και Προσωπικού,
9. το γεγονός ότι, σύμφωνα με το άρθρο 90 του Κώδικας Νομοθεσίας για την Κυβέρνηση και τα Κυβερνητικά
όργανα (π.δ. 63/2005, Α΄ 133), όπως διατηρήθηκε σε ισχύ
με την περ. 22 του άρθρου 119 του ν. 4622/2019 (Α΄ 133),
με την εφαρμογή της παρούσας απόφασης, δεν προκαλείται δαπάνη σε βάρος του κρατικού προϋπολογισμού
ή του Προϋπολογισμού του Οικονομικού Πανεπιστημίου
Αθηνών,
10. την υπό στοιχεία ΔΔΔ/Φ.ΕΜΔΔ/21687/27-12-2024
Εγκύκλιο του Υπουργείου Εσωτερικών “Νέες προβλέψεις
επί της διαδικασίας δημοσίευσης νομοθετικών ρυθμίσεων και κανονιστικών πράξεων στην Εφημερίδα της
Κυβερνήσεως-Μηχανισμός αυτοματοποιημένης ενημέρωσης του ΕΜΔΔ-«Μίτος»” (ΑΔΑ: 9ΜΖΘ46ΜΤΛ6-ΙΑΩ),
11. το γεγονός ότι με τις διατάξεις της παρούσας τροποποιείται η διοικητική διαδικασία με επίσημο τίτλο:
«Επιλογή υποψηφίων διδακτόρων στο Τμήμα Διοικητικής Επιστήμης και Τεχνολογίας του Οικονομικού Πανε-
πιστημίου Αθηνών» και Μοναδικό Αριθμό Καταχώρησης
(Μ.Α.Κ.) στο ΕΜΔΔ «Μίτος» ‘’267954’’, αποφασίζει:
Α) Την επικαιροποίηση του Κανονισμού Διδακτορικού Προγράμματος Σπουδών του Τμήματος Διοικητικής
Επιστήμης και Τεχνολογίας της Σχολής Διοίκησης Επιχειρήσεων του Οικονομικού Πανεπιστημίου Αθηνών, σύμ-
φωνα με τις διατάξεις του ν. 4957/2022, ως ακολούθως:
Άρθρο 1
Γενικές Αρχές
1. Το Πρόγραμμα Διδακτορικών Σπουδών του Τμήματος Διοικητικής Επιστήμης και Τεχνολογίας του Οικονο-
μικού Πανεπιστημίου Αθηνών (Ο.Π.Α) οργανώνεται και
λειτουργεί βάσει της ισχύουσας νομοθεσίας, του Κανονισμού Μεταπτυχιακών και Διδακτορικών Σπουδών του
ΟΠΑ και του παρόντος Κανονισμού.
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
23 Απριλίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1963
24.04.2025 14:43:57
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1963/23.04.2025
2. Οι διδακτορικές σπουδές αποσκοπούν στην προαγωγή της πρωτότυπης επιστημονικής έρευνας και στην
ουσιαστική συνεισφορά στην εξέλιξη της γνώσης τουλάχιστον σε έναν (1) επιστημονικό κλάδο και οδηγούν
στην απόκτηση Διδακτορικού Διπλώματος (Δ.Δ.), μετά
την εκπόνηση και την επιτυχή υποστήριξη διδακτορικής
διατριβής σε αντικείμενο που σχετίζεται με την επιστημονική περιοχή του Τμήματος, το οποίο πιστοποιεί την
εκπόνηση πρωτότυπης επιστημονικής έρευνας και την
ουσιαστική συνεισφορά του/της κατόχου του/της στην
εξέλιξη της γνώσης στον αντίστοιχο επιστημονικό κλάδο.
3. Παράλληλα, το Διδακτορικό Πρόγραμμα αποτελεί
για το τμήμα, αλλά και το Πανεπιστήμιο συνολικά, πηγή
ακαδημαϊκού κύρους και διεθνούς αναγνώρισης και
συμβάλλει στην αναβάθμιση της ερευνητικής παραγωγής, με έμφαση στη δημοσίευση της επιστημονικής
έρευνας που συντελείται στο πλαίσιό του.
Άρθρο 2
Όργανα Διοίκησης
1. Αρμόδια όργανα για τη λειτουργία των διδακτορικών σπουδών είναι η Σύγκλητος του Οικονομικού
Πανεπιστημίου Αθηνών και η Συνέλευση του Τμήματος
Διοικητικής Επιστήμης και Τεχνολογίας.
2. Η Γραμματεία Μεταπτυχιακών και Διδακτορικών
Σπουδών της Σχολής Διοίκησης Επιχειρήσεων υποστηρίζει γραμματειακά και διοικητικά τις διδακτορικές
σπουδές (προκήρυξη, εγγραφές, τήρηση αρχείου κ.ά.).
Άρθρο 3
Προϋποθέσεις υποβολής αίτησης για εκπόνηση
διδακτορικής διατριβής -Υποψήφιοι
1. Οι υποψήφιοι φοιτητές του διδακτορικού προγράμματος του Τμήματος Διοικητικής Επιστήμης και Τεχνολο-
γίας πρέπει να διαθέτουν, κατ’ ελάχιστον, τα εξής τυπικά
προσόντα:
α) Πτυχίο Α.Ε.Ι. της ημεδαπής ή αναγνωρισμένου της
αλλοδαπής από τον Δ.Ο.Α.Τ.Α.Π.
β) Δίπλωμα Μεταπτυχιακών Σπουδών (Δ.Μ.Σ.) Α.Ε.Ι.
της ημεδαπής ή αναγνωρισμένου από τον Δ.Ο.Α.Τ.Α.Π.,
ή ενιαίο και αδιάσπαστο τίτλο σπουδών μεταπτυχιακού
επιπέδου, σύμφωνα με το άρθρο 78 του ν. 4957/2022.
γ) Τουλάχιστον πολύ καλή γνώση της αγγλικής γλώσσας.
2. Η επιλογή των υποψήφιων διδακτόρων πραγματοποιείται με απόφαση της Συνέλευσης του Τμήματος.
Άρθρο 4
Προκήρυξη/Πρόσκληση εκδήλωσης
ενδιαφέροντος για εκπόνηση διδακτορικής
διατριβής - Διαδικασία υποβολής αιτήσεων
1. Το Τμήμα Διοικητικής Επιστήμης και Τεχνολογίας του
Οικονομικού Πανεπιστημίου Αθηνών, μετά από αιτιολογημένη απόφαση της Συνέλευσης, προκηρύσσει θέσεις
υποψηφίων διδακτόρων, οι οποίες δημοσιοποιούνται
και αναρτώνται στον διαδικτυακό τόπο του Τμήματος
και του Ιδρύματος, και δύναται να δημοσιεύονται στον
ημερήσιο τύπο. Οι προκηρύξεις/προσκλήσεις εκδήλωσης ενδιαφέροντος, μπορεί να επαναλαμβάνονται σε
τακτά χρονικά διαστήματα.
2. Στην προκήρυξη αναγράφονται όλες οι σχετικές
λεπτομέρειες (ημερομηνίες και τόπος κατάθεσης της
αίτησης, απαραίτητα δικαιολογητικά που πρέπει να τη
συνοδεύουν, κ.ά.). Κάθε ενδιαφερόμενος/η, που πληροί
τις προϋποθέσεις του παρόντος Κανονισμού, δύναται
να υποβάλλει αίτηση για την εκπόνηση διδακτορικής
διατριβής προς την Συνέλευση του Τμήματος Διοικητικής Επιστήμης και Τεχνολογίας. Οι αιτήσεις μαζί με τα
απαραίτητα δικαιολογητικά υποβάλλονται ηλεκτρονικά
ή κατατίθενται στη Γραμματεία Μεταπτυχιακών και Διδακτορικών Σπουδών της Σχολής Διοίκησης Επιχειρήσε-
ων, σε προθεσμία που ορίζεται κατά την προκήρυξη και
δύναται να παραταθεί με απόφαση της Συνέλευσης του
Τμήματος και περιλαμβάνουν τα εξής στοιχεία:
i) τον προτεινόμενο τίτλο της διδακτορικής διατριβής,
ii) τον/την προτεινόμενο/η επιβλέποντα/ουσα της διδακτορικής διατριβής, του/της οποίου/ας το γνωστικό
αντικείμενο ή το επιστημονικό έργο είναι συναφές με
αυτό της προς εκπόνηση διδακτορικής διατριβής και,
iii) τη γλώσσα συγγραφής, η οποία δύναται να είναι
διάφορη της ελληνικής,
β) αναλυτικό βιογραφικό σημείωμα,
γ) αντίγραφα τίτλων σπουδών. Στην περίπτωση που
οι τίτλοι σπουδών έχουν χορηγηθεί από Ιδρύματα της
αλλοδαπής, η Γραμματεία ελέγχει αν το Ίδρυμα της αλλοδαπής ή ένας τύπος τίτλου ιδρύματος της αλλοδαπής
περιλαμβάνονται στο σχετικό Μητρώο των αλλοδαπών
ιδρυμάτων που τηρεί και επικαιροποιεί ο Δ.Ο.Α.Τ.Α.Π.,
σύμφωνα με την ισχύουσα νομοθεσία. Για περιπτώσεις
μη καταχώρισης στα Μητρώα ή για πτυχία από αλλοδαπά ιδρύματα μέσω συμφωνίας δικαιόχρησης με ιδιωτι-
κούς φορείς στην Ελλάδα ακολουθούνται διαδικασίες
που προβλέπονται από την ισχύουσα νομοθεσία,
δ) σύντομο υπόμνημα της προτεινόμενης διδακτορικής διατριβής (ερευνητική πρόταση),
ε) έκθεση ιεραρχημένων ερευνητικών ενδιαφερόντων
και προτεραιοτήτων, σε περίπτωση που ο/η υποψήφιος/α υποβάλλει αίτηση για περισσότερες από μία θέσεις
της προκήρυξης,
στ) πιστοποιητικό τουλάχιστον πολύ καλής γνώσης
της αγγλικής γλώσσας,
ζ) τουλάχιστον δύο συστατικές επιστολές από καθηγητές/τριες Α.Ε.Ι από αναγνωρισμένο ίδρυμα της ανώτατης
εκπαίδευσης της ημεδαπής ή της αλλοδαπής.
Επιπροσθέτως ο/η υποψήφιος/α μπορεί να καταθέσει οποιοδήποτε άλλο έγγραφο θεωρεί ότι μπορεί να
ενισχύσει την υποψηφιότητά του/της.
Άρθρο 5
Διαδικασία αξιολόγησης αιτήσεων
και επιλογής υποψηφίων διδακτόρων
1. Η Συνέλευση του Τμήματος, αφού λάβει υπόψη τις
αιτήσεις που έχουν υποβληθεί, τις κατηγοριοποιεί με
βάση τη συνάφεια του ερευνητικού αντικειμένου, και
ορίζει μία τριμελή επιτροπή αξιολόγησης ανά κατηγορία
αιτήσεων.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1963/23.04.2025
2. Κατά την αξιολόγηση μιας αίτησης από την τριμελή
επιτροπή αξιολόγησης όσο και από τη Συνέλευση του
Τμήματος ελέγχονται τα τυπικά προσόντα του άρθρου 3
του παρόντος κανονισμού.
Η επιτροπή και η Συνέλευση του Τμήματος συνυπολογίζουν:
i) την ακαδημαϊκή πορεία και τους τίτλους του/της
υποψηφίου/ας,
ii) τη βαθμολογία του/της,
iii) το πραγματικό του υπόβαθρο ως προς τις θεματικές
περιοχές του ενδιαφέροντος του/της,
iv) άλλες επιστημονικές δραστηριότητες,
v) τις συστατικές επιστολές, στις οποίες μπορεί να
περιλαμβάνεται και εκείνη του/της προτεινόμενου/ης
Επιβλέποντα/ουσας της Διατριβής,
vi) τη διαφαινόμενη ικανότητά του/της για ερευνητικό
έργο,
vii) την ύπαρξη υποτροφίας από έγκριτο ίδρυμα,
viii) την εν γένει προσωπικότητα και τα κίνητρά του/
της,
όπως αυτά προκύπτουν από τα στοιχεία του/της βιογραφικού του/της σημειώματος και από τη συνέντευξη.
Σημαντικό βάρος στην παραπάνω αξιολόγηση έχει
ενδεχόμενη επιστολή μέλους Δ.Ε.Π. του Τμήματος με
εκπεφρασμένη την πρόθεσή του/της να επιβλέψει τη
Διδακτορική Διατριβή του/της υποψηφίου/ας.
3. Κάθε τριμελής επιτροπή αξιολόγησης αιτήσεων, που
αποτελείται από μέλη Δ.Ε.Π. του Τμήματος, εξετάζει τις
αντίστοιχες αιτήσεις και τα συνυποβαλλόμενα έγγραφα
και καλεί, αν κρίνεται απαραίτητο, τους/τις υποψηφίους/
ες σε συνέντευξη. Κατόπιν, υποβάλλει στη Συνέλευση
του Τμήματος αναλυτικό υπόμνημα, στο οποίο αναγράφονται οι λόγοι για τους οποίους κάθε υποψήφιος/α
πρέπει ή δεν πρέπει να γίνει δεκτός/ή, καθώς και ο/η
προτεινόμενος/η επιβλέπων/ουσα, εφόσον αυτός/η δεν
έχει προταθεί από τον/την υποψήφιο/α.
4. Η Συνέλευση του Τμήματος, αφού λάβει τη γνώμη
του/της προτεινόμενου/ης επιβλέποντος/ουσας, τη
συνεκτιμά με το υπόμνημα της επιτροπής αξιολόγησης
αιτήσεων και
α) εγκρίνει ή απορρίπτει αιτιολογημένα την αίτηση
του/της υποψηφίου. Στην εγκριτική απόφαση ορίζεται
και η γλώσσα συγγραφής της διδακτορικής διατριβής.
Η γλώσσα της διδακτορικής διατριβής μπορεί να αλλάξει κατόπιν αιτήσεως του υποψηφίου και απόφασης
της Συνέλευσης του Τμήματος.
β) ορίζει την τριμελή συμβουλευτική επιτροπή.
Η σύσταση της τριμελούς συμβουλευτικής επιτροπής
μπορεί να τροποποιηθεί μετά από απόφαση της Συνέλευσης του Τμήματος.
γ) οριστικοποιεί τον τίτλο της διδακτορικής διατριβής.
5. Όσοι γίνονται δεκτοί αποκτούν την ιδιότητα του
Υποψήφιου Διδάκτορα (ΥΔ) και εγγράφονται στο μητρώο υποψηφίων διδακτόρων του Τμήματος Διοικητικής
Επιστήμης και Τεχνολογίας.
Άρθρο 6
Εγγραφή στο ΠΔΣ του Τμήματος
1. Σε κάθε υποψήφιο\α που γίνεται δεκτός\ή στο Π.Δ.Σ.
αποστέλλεται επιστολή αποδοχής, η οποία συνοδεύεται
από τον παρόντα Κανονισμό Π.Δ.Σ., τον Κώδικα Δεοντολογίας και Καλής Πρακτικής του Οικονομικού Πανεπι-
στημίου Αθηνών, καθώς και άλλες σχετικές πληροφορίες
και οδηγίες.
2. Τα ονόματα των υποψήφιων διδακτόρων, των επιβλεπόντων μελών Δ.Ε.Π. ή ερευνητών, οι τίτλοι των
εκπονούμενων διδακτορικών διατριβών και σύντομη
περίληψη αυτών, καθώς και τα μέλη των τριμελών συμβουλευτικών επιτροπών αναρτώνται από την Γραμμα-
τεία του Τμήματος στον διαδικτυακό τόπο του Ιδρύματος
στην ελληνική και στην αγγλική γλώσσα και μπορούν να
χρησιμοποιηθούν για θέματα δημοσιότητας του Τμήματος και του Πανεπιστημίου.
Άρθρο 7
Χρονική Διάρκεια Εκπόνησης
Διδακτορικής Διατριβής
1. Η ελάχιστη χρονική διάρκεια για την απόκτηση του
Διδακτορικού Διπλώματος είναι τρία (3) πλήρη ημερολογιακά έτη από την ημερομηνία ορισμού της Τριμελούς
Συμβουλευτικής Επιτροπής.
2. Η ανώτατη χρονική διάρκεια ολοκλήρωσης της διδακτορικής διατριβής είναι έξι (6) πλήρη ημερολογιακά
έτη από την ημερομηνία ορισμού της Τριμελούς Συμβουλευτικής Επιτροπής.
3. Με απόφαση της Συνέλευσης του Τμήματος Διοικητικής Επιστήμης και Τεχνολογίας δύναται να παραταθεί
η ανώτατη χρονική διάρκεια εκπόνησης διδακτορικής
διατριβής, κατόπιν αιτήματος του/της ΥΔ και σύμφωνης γνώμης της Τριμελούς Συμβουλευτικής Επιτροπής
(ΤΣΕ), στο οποίο θα περιγράφεται αναλυτικά ο σπουδαίος λόγος για τον οποίο ο/η ΥΔ αιτείται παράτασης και θα
συνοδεύεται από χρονοδιάγραμμα που θα τεκμηριώνει
τη δυνατότητα ολοκλήρωσης εντός του προτεινόμενου
διαστήματος της παράτασης. Η ανώτατη χρονική διάρκεια της συνολικής παράτασης δεν μπορεί να ξεπερνάει
τα δύο (2) ημερολογιακά έτη.
4. Ο/Η Υποψήφιος/α Διδάκτορας μπορεί κατά τη διάρκεια των σπουδών του/της στο Διδακτορικό Πρόγραμμα,
εφόσον δεν έχει υπερβεί την ανώτατη χρονική διάρκεια
σπουδών, να ζητήσει, με επαρκώς αιτιολογημένη αίτησή του/της, την αναστολή της ανωτέρω μέχρι δύο (2)
έτη συνολικά. Ο χρόνος της αναστολής φοίτησης δεν
προσμετράται στην προβλεπόμενη μέγιστη χρονική
διάρκεια εκπόνησης Διδακτορικής Διατριβής. Κατά τη
διάρκεια της αναστολής φοίτησης, οι υποψήφιοι/ες διδάκτορες δεν επωφελούνται των δικαιωμάτων και των
παροχών που προβλέπονται για τους υποψήφιους διδάκτορες.
Άρθρο 8
Εκπόνηση Διδακτορικής Διατριβής
1. Τροποποίηση του θέματος της διδακτορικής διατριβής μέσα στην ίδια ερευνητική/θεματική περιοχή
μπορεί να πραγματοποιηθεί με απόφαση της Τριμελούς
Συμβουλευτικής Επιτροπής, η οποία κοινοποιείται και
εγκρίνεται από την Συνέλευση του Τμήματος.
2. Αλλαγή του θέματος της Διδακτορικής Διατριβής και
καθορισμός νέου σε διαφορετική ερευνητική/θεματική
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1963/23.04.2025
περιοχή δεν δύναται να πραγματοποιηθεί. Ο/Η υποψήφιος/α διδάκτωρ οφείλει να καταθέσει αίτημα διακοπής
της Διδακτορικής του/της Διατριβής με κατάλληλη αιτιολόγηση και, εν συνεχεία υποβάλλει εκ νέου αίτημα
εκδήλωσης ενδιαφέροντος για ένταξη στο Πρόγραμμα
Διδακτορικών Σπουδών του Τμήματος.
Άρθρο 9
Επίβλεψη Διδακτορικής Διατριβής
1. Με απόφαση της Συνέλευσης του Τμήματος, ορίζονται η τα μέλη της τριμελούς συμβουλευτικής επιτροπής
(ΤΣΕ), μεταξύ των οποίων ορίζεται και ο/η επιβλέπων/
ουσα. Στην τριμελή συμβουλευτική επιτροπή δύνανται
να συμμετέχουν ως μέλη:
α) Μέλη Διδακτικού Ερευνητικού Προσωπικού (Δ.Ε.Π.)
κάθε βαθμίδας του Τμήματος του Α.Ε.Ι.,
β) Μέλη Δ.Ε.Π. άλλων Τμημάτων του ίδιου ή άλλου
Α.Ε.Ι.,
γ) Ομότιμοι Καθηγητές και αφυπηρετήσαντα μέλη
Δ.Ε.Π.,
δ) Μέλη Διδακτικού Ερευνητικού Προσωπικού σε Ανώτατα Στρατιωτικά Εκπαιδευτικά Ιδρύματα και Ανώτατες
Εκκλησιαστικές Ακαδημίες,
ε) Ερευνητές κάθε βαθμίδας που υπηρετούν σε ερευνητικούς και τεχνολογικούς φορείς του άρθρου 13Α
του ν. 4310/2014 (Α’ 258), συμπεριλαμβανομένων της
Ακαδημίας Αθηνών και του Ιδρύματος Ιατροβιολογικών
Ερευνών της Ακαδημίας Αθηνών, καθώς και το επιστημονικό προσωπικό της Ελληνικής Αρχής Γεωλογικών
και Μεταλλευτικών Ερευνών (Ε.Α.Γ.Μ.Ε.) του άρθρου 25
του ν. 4602/2019 (Α’ 45), εφόσον διαθέτει διδακτορικό
δίπλωμα και ερευνητική δραστηριότητα συναφή με
το αντικείμενο της διδακτορικής διατριβής, καθώς και
ομότιμοι και αφυπηρετήσαντες ερευνητές, με τις ίδιες
ανωτέρω προϋποθέσεις,
στ) Καθηγητές ιδρυμάτων της αλλοδαπής και ερευνητές ερευνητικών οργανισμών της αλλοδαπής.
Στη συμβουλευτική επιτροπή μετέχει τουλάχιστον
ένα (1) μέλος Δ.Ε.Π. από τις τρεις πρώτες βαθμίδες του
οικείου Τμήματος.
2. Τα μέλη της τριμελούς συμβουλευτικής επιτροπής
έχουν είτε ίδιο ή συναφές γνωστικό αντικείμενο, είτε ίδιο
ή συναφές επιστημονικό έργο με την προς εκπόνηση διδακτορική διατριβή. Ο αριθμός των αφυπηρετησάντων
μελών Δ.Ε.Π. που συμμετέχουν ως μέλη στην τριμελή
συμβουλευτική επιτροπή δεν δύναται να υπερβαίνει
τον έναν (1). Η τριμελής συμβουλευτική επιτροπή είναι
αρμόδια για την υποστήριξη του/της υποψήφιου/ας διδάκτορα κατά τη διαδικασία εκπόνησης και συγγραφής
της διδακτορικής διατριβής και την παρακολούθηση της
προόδου της.
3. Ο/Η επιβλέπων/ουσα και τα μέλη της συμβουλευτικής επιτροπής δεν δικαιούνται αμοιβής ή άλλης
αποζημίωσης για την υποστήριξη της εκπόνησης της
διδακτορικής διατριβής.
4. Κάθε επιβλέπων/ουσα μπορεί να επιβλέπει έως πέντε (5) το ανώτερο, Υ. Δ. Οι περιπτώσεις συνεπίβλεψης
Διδακτορικών Διατριβών ως μέλος τριμελούς συμβουλευτικής επιτροπής δεν προσμετρούνται στο ανωτέρω
σύνολο.
5. Αν κάποιο από τα μέλη της τριμελούς συμβουλευτικής επιτροπής, συμπεριλαμβανομένου του/της επιβλέ-
ποντος/ουσας, εκλείψει ή αδυνατεί να εκπληρώσει τα
καθήκοντά του/της, έπειτα από αίτημα του/της ίδιου/
ας ή του/της υποψήφιου/ας διδάκτορα, με απόφαση της
Συνέλευσης του Τμήματος δύναται να ορίζεται αντικαταστάτης του/της έως την ολοκλήρωση της εκπόνησης
της διδακτορικής διατριβής.
6. Αν ο/η επιβλέπων/ουσα ή μέλος της τριμελούς συμβουλευτικής επιτροπής μετακινηθεί σε άλλο Τμήμα του
ιδίου ή άλλου Ανώτατου Εκπαιδευτικού Ιδρύματος (Α.Ε.Ι.)
ή αφυπηρετήσει, δύναται να συνεχίσει να κατέχει την
ιδιότητα του/της επιβλέποντος/ουσας της διδακτορικής
διατριβής, εφόσον συναινεί, και ο τίτλος απονέμεται από
το Α.Ε.Ι., στο οποίο ανήκει το Τμήμα που όπου ξεκίνησε η
εκπόνηση της διατριβής. Εάν δεν υπάρχει η απαιτούμενη
συναίνεσή του/της, τότε αντικαθίσταται με απόφαση της
Συνέλευσης του Τμήματος.
7. Αν ο επιβλέπων ή μέλος της τριμελούς συμβουλευτικής επιτροπής τελεί σε νόμιμη άδεια, τότε δύνανται να
αντικατασταθεί από μέλη ΔΕΠ του Τμήματος, με εξαίρεση την περίπτωση που η επίβλεψη της διδακτορικής
διατριβής βρίσκεται σε στάδιο περάτωσης.
8. Η Συνέλευση του Τμήματος, εκτιμώντας τις περιστάσεις, αναθέτει σε άλλον/ην την επίβλεψη, σύμφωνα με
όσα ορίζονται στις προηγούμενες παραγράφους, ύστερα
από αίτηση του/της υποψήφιου/ας διδάκτορα και σύμφωνη γνώμη του/της προτεινόμενου/ης επιβλέποντος/
ουσας, διαφορετικά σε ένα από τα άλλα δύο (2) μέλη της
Τριμελούς Συμβουλευτικής Επιτροπής, ακόμη και καθ’
υπέρβαση του μέγιστου αριθμού υποψήφιων διδακτόρων που μπορεί να επιβλέπεται από κάθε επιβλέποντα/
ουσα, σύμφωνα με όσα ορίζονται στον παρόντα Κανονισμό Διδακτορικών Σπουδών.
Άρθρο 10
Εκπόνηση Διδακτορικής Διατριβής
με συνεπίβλεψη
1. Προγράμματα σπουδών τρίτου κύκλου για την εκπόνηση διδακτορικής διατριβής με συνεπίβλεψη μπορούν
να διοργανώνονται από το Τμήμα Διοικητικής Επιστήμης
και Τεχνολογίας σε συνεργασία με ένα (1) ή περισσότερα Τμήματα του ίδιου ή άλλου Α.Ε.Ι. της ημεδαπής,
Ανώτατα Στρατιωτικά Εκπαιδευτικά Ιδρύματα, Ανώτατες
Εκκλησιαστικές Ακαδημίες, ερευνητικούς και τεχνολογικούς φορείς του άρθρου 13Α του ν. 4310/2014 (Α’ 258),
Ερευνητικά Πανεπιστημιακά Ινστιτούτα, την Ακαδημία
Αθηνών, το Ίδρυμα Ιατροβιολογικών Ερευνών της Ακαδημίας Αθηνών, καθώς και με Ιδρύματα της αλλοδαπής.
Δεν επιτρέπεται η σύμπραξη με εκπαιδευτικούς φορείς
μη τυπικής μεταλυκειακής εκπαίδευσης του ν. 3696/2008
(Α’ 177). Μεταξύ των συνεργαζόμενων φορέων καταρτίζεται Ειδικό Πρωτόκολλο Συνεργασίας (Ε.Π.Σ), το οποίο
εγκρίνεται από τις Συγκλήτους των πανεπιστημίων και
τα αρμόδια όργανα διοίκησης των άλλων φορέων.
2. Στην περίπτωση αυτή, τη διοικητική ευθύνη της
εκπόνησης της διδακτορικής διατριβής αναλαμβάνει
ένα από τα συνεργαζόμενα Ιδρύματα, ορίζεται ένας/μία
επιβλέπων/ουσα από κάθε συνεργαζόμενο Ίδρυμα/φοΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1963/23.04.2025
ρέα και η εκπόνηση της διατριβής διαρκεί τουλάχιστον
τρία (3) έτη από τον ορισμό των επιβλεπόντων μελών
Δ.Ε.Π./ερευνητών. Τα σχετικά με τη διαδικασία εκπόνησης της διατριβής, από την επιλογή του/της υποψήφιου/
ας διδάκτορα έως και την απονομή του διδακτορικού
τίτλου, καθώς και η χορήγηση ενιαίου ή χωριστού τίτλου
σε περίπτωση συνεργασίας μεταξύ Ιδρυμάτων, προβλέπονται στο οικείο Ειδικό Πρωτόκολλο Συνεργασίας, που
καταρτίζεται από τα συνεργαζόμενα Τμήματα/φορείς
και εγκρίνεται από τη οικεία Σύγκλητο και τα συλλογικά
όργανα διοίκησης των Ερευνητικών Κέντρων.
3. Ειδικά στις περιπτώσεις συνεργασίας με άλλα Α.Ε.Ι.
της ημεδαπής, καθώς και με αναγνωρισμένα ιδρύματα της αλλοδαπής, η επιτυχής ολοκλήρωση του κοινού
προγράμματος διδακτορικών σπουδών του παρόντος
δύναται να οδηγεί στην απονομή ενός ενιαίου τίτλου
σπουδών από τα συνεργαζόμενα ιδρύματα, σύμφωνα
με το ειδικό πρωτόκολλο συνεργασίας, το οποίο καταρτίζεται από τα συνεργαζόμενα Τμήματα και εγκρίνεται
με απόφαση της Συγκλήτου του Οικονομικού Πανεπιστημίου Αθηνών.
Άρθρο 11
Πρόγραμμα μαθημάτων
Το Πρόγραμμα Διδακτορικών Σπουδών περιλαμβάνει
την υποχρεωτική παρακολούθηση κύκλου μαθημάτων
σεμιναριακού τύπου διάρκειας 30 ωρών στα γνωστικά
αντικείμενα και ερευνητικές μεθοδολογίες που θεραπεύει το Τμήμα.
Άρθρο 12
Δικαιώματα Υποψηφίων Διδακτόρων
1. Οι Διδακτορικές Σπουδές προσφέρονται δωρεάν.
2. Οι υποψήφιοι διδάκτορες έχουν τα δικαιώματα των
φοιτητών μεταπτυχιακών προγραμμάτων σπουδών. Μέχρι και πέντε (5) έτη μετά την ολοκλήρωση της διδακτο-
ρικής τους διατριβής διατηρούν δικαιώματα πρόσβασης,
δανεισμού και χρήσης των ηλεκτρονικών υπηρεσιών των
πανεπιστημιακών βιβλιοθηκών.
3. Οι υποψήφιοι διδάκτορες δύνανται να συμμετέχουν
σε ερευνητικά έργα/προγράμματα του Οικονομικού Πανεπιστημίου Αθηνών και να λαμβάνουν υποτροφίες, στο
πλαίσιο συγχρηματοδοτούμενων, αυτοχρηματοδοτούμενων ή λοιπών έργων/προγραμμάτων για την οικονο-
μική ενίσχυση της διδακτορικής τους έρευνας.
4. Οι υποψήφιοι διδάκτορες έχουν τη δυνατότητα
υποβολής ενστάσεων καθώς και υποβολής παραπόνων για την εκπαιδευτική και διοικητική λειτουργία
του Προγράμματος Διδακτορικών Σπουδών ή και του
Ιδρύματος μέσω του ψηφιακού συστήματος διαχείρισης
παραπόνων του Ιδρύματος στο πλαίσιο εφαρμογής του
Εσωτερικού Συστήματος Διασφάλισης Ποιότητας (ΕΣΔΠ)
αποβλέποντας στην συνεχή βελτίωση της λειτουργίας
του Πανεπιστημίου.
Άρθρο 13
Υποχρεώσεις Υποψηφίων Διδακτόρων
1. Οι υποψήφιοι διδάκτορες έχουν τις ακόλουθες υποχρεώσεις:
α) Να ανανεώνουν την εγγραφή τους ανά ακαδημαϊκό
έτος, σε προθεσμίες που θα ορίζονται από τη Γραμματεία
του ΠΔΣ, υποβάλλοντας μετά από σχετική ενημέρωση
της Γραμματείας, την αίτηση ανανέωσης εγγραφής.
β) Να υποβάλλουν κάθε ακαδημαϊκό έτος και εγγράφως αναλυτικό υπόμνημα της τριμελούς συμβουλευτι-
κής επιτροπής σχετικά με την πρόοδο της διδακτορικής
τους διατριβής. Στο υπόμνημα περιγράφεται ρητά και
αξιολογείται η ερευνητική και εκπαιδευτική επικουρική
εργασία που ολοκληρώθηκε κατά το προηγούμενο έτος
και τίθενται οι στόχοι του επόμενου.
Σε περίπτωση αρνητικής εισήγησης, η οποία θα πρέπει
να προσυπογράφεται από τουλάχιστον δύο μέλη της
τριμελούς επιτροπής, ο/η υποψήφιος/α διδάκτορας μπορεί να υποβάλει διορθωμένο υπόμνημα προόδου εντός
εξαμήνου. Τα υπομνήματα προόδου υποβάλλονται στην
τριμελή συμβουλευτική επιτροπή και εγκρίνονται από τη
Συνέλευση του Τμήματος.
Αντίγραφο του υπομνήματος, καθώς και σχόλια
επ’ αυτού από τον/την επιβλέποντα/ουσα ή την τριμελή
επιτροπή και εκθέσεις προόδου σύμφωνα με όσα ορίζονται στον παρόντα Κανονισμό Διδακτορικών Σπουδών,
καταχωρίζονται στον ατομικό φάκελο του/της υποψηφίου/ας στη Γραμματεία Μεταπτυχιακών και Διδακτορικών
Σπουδών της Σχολής Διοίκησης Επιχειρήσεων που υπάγεται το Τμήμα Διοικητικής Επιστήμης και Τεχνολογίας.
γ) Να συνεργάζονται με τον/την επιβλέποντα/ουσα και
τα μέλη της συμβουλευτικής επιτροπής για την υποστήριξη της εκπόνησης της διατριβής τους.
δ) Να παρέχουν επικουρικό διδακτικό έργο στο Τμήμα
που περιλαμβάνει υποχρεωτικά εποπτείες εξετάσεων
(στο προπτυχιακό ή/και μεταπτυχιακά προγράμματα
σπουδών του Τμήματος) και, ανάλογα με τις ανάγκες
του Τμήματος, στις παρακάτω κατηγορίες έργου: i) Φροντιστηριακή διδασκαλία και ασκήσεις, κατά μέγιστο σε
ένα ακαδημαϊκό μάθημα το εξάμηνο, ii) Απασχόληση στα
εργαστήρια του Τμήματος, iii) υποχρεωτικές εποπτείες
εξετάσεων στο προπτυχιακό πρόγραμμα σπουδών.
ε) Να παρουσιάζουν τα στάδια της ερευνητικής τους
εργασίας σε σεμινάρια, τα οποία οργανώνονται από το
Τμήμα ΔΕΤ ή τα οικεία Τμήματα κάθε ακαδημαϊκό έτος
για το σκοπό αυτό.
στ) Να επιδεικνύουν εξωστρεφή προσανατολισμό και
επικοινωνία με τη διεθνή ακαδημαϊκή κοινότητα συμμετέχοντας, όσον είναι δυνατόν, σε σεμινάρια διδακτορι-
κών φοιτητών ή επιστημονικά συνέδρια και επιδιώκοντας την αναγνώριση της έρευνας τους με δημοσιεύσεις
σε επιστημονικά περιοδικά με σύστημα κριτών.
ζ) Να συμμετέχουν ενεργά στα ερευνητικά σεμινάρια που οργανώνει το Τμήμα ή/και τα ερευνητικά του
εργαστήρια.
η) Να συμμετέχουν ενεργά στη διαδικασία αξιολόγησης του Διδακτορικού Προγράμματος του Τμήματος
Διοικητικής Επιστήμης και Τεχνολογίας της Σχολής Διοίκησης Επιχειρήσεων και στις διαδικασίες εσωτερικής
και εξωτερικής αξιολόγησης, καθώς και διασφάλισης και
πιστοποίησης της ποιότητας, οι οποίες προβλέπονται
από τις κείμενες διατάξεις.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1963/23.04.2025
Άρθρο 14
Περάτωση Διδακτορικής Διατριβής
1. Μετά την ολοκλήρωση της συγγραφής της Διδακτορικής Διατριβής, ο/η υποψήφιος/α διδάκτορας υπο-
βάλει αίτημα δημόσιας υποστήριξης αυτής. Η ανωτέρω αίτηση υποβάλλεται από τον/την υποψήφιο/α στην
τριμελή συμβουλευτική επιτροπή διά της Γραμματείας
Μεταπτυχιακών Σπουδών της Σχολής Διοίκησης Επιχειρήσεων, όπου υπάγεται το Τμήμα Διοικητικής Επιστήμης
και Τεχνολογίας.
2. Η αίτηση συνοδεύεται από υπεύθυνη δήλωση του
ν. 1599/1986 προς της Γραμματεία του ΠΔΣ με την αναφορά ότι ολόκληρη η διδακτορική διατριβή ή ουσιώδη
μέρη της δεν έχουν υποβληθεί προς κρίση σε άλλες εξεταστικές επιτροπές, ο/η υποψήφιος/α διδάκτορας δεν
έχει υποβληθεί προηγουμένως σε δοκιμασία επί διδακτορία με το ίδιο θέμα και ότι κανένα μέρος ή στοιχείο
της διατριβής δεν αποτελεί προϊόν λογοκλοπής.
3. Η τριμελής συμβουλευτική επιτροπή δέχεται ή
απορρίπτει την αίτηση του/της υποψηφίου/ας για τη
δημόσια υποστήριξη και την αξιολόγησή της. Αν η Τριμελής Συμβουλευτική Επιτροπή αποδεχτεί την αίτηση
του/της υποψηφίου/ας συντάσσει αναλυτική εισηγητική
έκθεση και την υποβάλλει στη Συνέλευση του Τμήματος,
ζητώντας τον ορισμό επταμελούς εξεταστικής επιτροπής, εντός προθεσμίας δύο (2) μηνών από την υποβο-
λή της σχετικής αίτησης. Αν η τριμελής συμβουλευτική
επιτροπή απορρίψει την αίτηση του/της υποψηφίου/
ας, συντάσσει αιτιολογημένη έκθεση και την υποβάλλει
στη Συνέλευση του Τμήματος με κοινοποίηση στον/στην
υποψήφιο/α.
4. Η Εισήγηση της τριμελούς Συμβουλευτικής Επιτροπής όσο και το πρακτικό της επταμελούς Εξεταστικής
Επιτροπής αναφέρονται, μεταξύ άλλων, αναλυτικά στο
περιεχόμενο της Διατριβής, στην πρωτοτυπία της, στην
ολοκληρωμένη προσέγγιση του θέματος, καθώς και σε
κάθε δημοσίευση του/της Υποψηφίου/ας Διδάκτορα,
αποτιμώντας τη συνάφειά της με τη Διατριβή του, την
ποιότητα και τη σημασία του περιεχομένου της, το κύρος και τη φήμη του περιοδικού ή του συνεδρίου που
δημοσιεύθηκε.
Μετά τον ορισμό της Επταμελούς Εξεταστικής Επιτροπής ο/η υποψήφιος/α διδάκτορας δύναται να υποστηρί-
ξει τη Διδακτορική του/της Διατριβή σε διάστημα τριών
(3) μηνών. Σε περίπτωση που παρέλθει η προθεσμία, η
Επταμελής ορίζεται εκ νέου, με απόφαση της Συνέλευσης του Τμήματος.
5. Ως μέλη της επταμελούς εξεταστικής επιτροπής
ορίζονται υποχρεωτικά τα μέλη της τριμελούς συμβουλευτικής επιτροπής και τέσσερα (4) ακόμη μέλη, τα οποία
ανήκουν στις κατηγορίες των περ. α) έως στ) της παρ. 1
του άρθρου 94 του ν. 4957/2022. Κατ’ ελάχιστον τέσσερα
(4) από τα επτά (7) μέλη της εξεταστικής επιτροπής είναι
μέλη Διδακτικού Ερευνητικού Προσωπικού που ανήκουν
στο Οικονομικό Πανεπιστήμιο Αθηνών. Η απόφαση της
Συνέλευσης του Τμήματος για τον ορισμό της επταμελούς εξεταστικής επιτροπής λαμβάνει υπόψη σχετική
εισήγηση του/της επιβλέποντα/πουσας για τα υπόλοιπα
τέσσερα μέλη.
Όλα τα μέλη της επταμελούς Εξεταστικής Επιτροπής
πρέπει να έχουν την ίδια ή συναφή επιστημονική ειδικότητα με αυτή, στην οποία ο υποψήφιος διδάκτορας
εκπόνησε τη διατριβή του.
6. Αν δεν κατατεθεί η εισήγηση της παρ. 3 προς τη
Συνέλευση του Τμήματος, τότε η διαδικασία μπορεί να
συνεχιστεί μόνο με απόφαση της Συνέλευσης, κατόπιν
ειδικού αιτιολογημένου αιτήματος του/της Υ. Δ.
7. Αν η εισήγηση της Τριμελούς Εξεταστικής Επιτροπής είναι αρνητική, ο/η Υ. Δ. μπορεί να επανέλθει με νέα
αίτηση προς την Τριμελή Εξεταστική Επιτροπή, με την
οποία θα καταθέτει νέα μορφή διατριβής ή/και άλλα συμπληρωματικά στοιχεία που θα υποστηρίζουν το αίτημά
του/της. Σε εξαιρετικές περιπτώσεις ο/η Υ. Δ. μπορεί να
καταθέσει ειδικό αιτιολογημένο αίτημα προς την Συνέλευση του Τμήματος για να αιτηθεί τη συνέχιση της δι-
αδικασίας, παρά την αρνητική εισήγηση της Τριμελούς
Εξεταστικής Επιτροπής.
8. Η διδακτορική διατριβή υποστηρίζεται δημόσια από
τον/την υποψήφιο/α διδάκτορα, σε καθορισμένη ημερομηνία, ενώπιον της επταμελούς εξεταστικής επιτροπής,
η οποία υποβάλει ερωτήσεις προς τον/την υποψήφιο/α.
Η συνεδρίαση για τη δημόσια υποστήριξη της διατριβής
δύναται να πραγματοποιηθεί και με τη χρήση μέσων
τηλεδιάσκεψης, εφόσον δεν είναι δυνατή η φυσική παρουσία όλων των μελών της εξεταστικής επιτροπής.
Μετά την ολοκλήρωση της υποστήριξης της διατριβής,
η επταμελής εξεταστική επιτροπή συνεδριάζει χωρίς την
παρουσία τρίτων, αξιολογεί τη διδακτορική διατριβή ως
προς την ποιότητα, την πληρότητα, την πρωτότυπη σκέψη και τη συμβολή της στην επιστήμη και με βάση τα
κριτήρια αυτά, εγκρίνει ή απορρίπτει την απονομή του
Διδακτορικού Διπλώματος. Για την απονομή του Διδακτορικού Διπλώματος απαιτείται η σύμφωνη γνώμη και
η θετική αξιολόγηση της διδακτορικής διατριβής από
πέντε (5) τουλάχιστον μέλη.
9. Η επταμελής εξεταστική επιτροπή τηρεί πρακτικά,
στα οποία περιέχονται οι γνώμες όλων των μελών της
σχετικά με την πρωτοτυπία και συμβολή της διατριβής,
η αιτιολογημένη θετική ή αρνητική ψήφος κάθε μέλους
και η τελική απόφαση της εξεταστικής επιτροπής. Η επίσημη αναγόρευση του/της υποψηφίου/ας σε διδάκτορα
γίνεται από τη Συνέλευση του Τμήματος, με βάση τα πρακτικά της επταμελούς Εξεταστικής Επιτροπής.
10. Η διδακτορική διατριβή αξιολογείται ως επιτυχής
ή ως ανεπιτυχής.
11. Μετά την επιτυχή δημόσια υποστήριξη της διατριβής ο/η υποψήφιος/α διδάκτορας οφείλει να καταθέ-
σει ένα (1) αντίγραφό της σε έντυπη μορφή, καθώς και
εκτενή περίληψή της στην ελληνική και αγγλική γλώσσα,
σε έντυπη και σε ηλεκτρονική μορφή στη Γραμματεία
Μεταπτυχιακών και Διδακτορικών Σπουδών της Σχολής
Διοίκησης Επιχειρήσεων.
12. Ο/η υποψήφιος/α Διδάκτορας, πριν την αναγόρευσή του σε διδάκτορα από τη Συνέλευση του Τμήματος,
οφείλει να αναρτήσει ηλεκτρονικά τη διατριβή του/της
στο πληροφοριακό σύστημα της Βιβλιοθήκης του Ο.Π.Α.,
καθώς και να προβεί στις απαραίτητες ενέργειες, σε συνεργασία με τη Γραμματεία Μεταπτυχιακών και Διδα-
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1963/23.04.2025
κτορικών Σπουδών της Σχολής Διοίκησης Επιχειρήσεων,
προκειμένου να αναρτηθεί ηλεκτρονικά η διατριβή του/
της στο πληροφοριακό σύστημα του Εθνικού Κέντρου
Τεκμηρίωσης.
Άρθρο 15
Αναγόρευση και Καθομολόγηση Διδακτόρων
1. Η Συνέλευση του Τμήματος αναγορεύει τον/την υποψήφιο/α διδάκτορα σε συνεδρίασή της. Ο/Η Πρόεδρος
του Τμήματος θέτει υπόψη του Σώματος το πρακτικό
που πιστοποιεί την επιτυχή ολοκλήρωση της διαδικασίας
προφορικής παρουσίασης και αξιολόγησης της Διδακτορικής Διατριβής, και ακολουθεί η αναγόρευση του/της
υποψηφίου/ας σε Διδάκτορα του Τμήματος.
2. Κατά τη συνεδρίαση της Συνέλευσης του Τμήματος
διαπιστώνεται ότι ο/η διδάκτορας έχει ολοκληρώσει επιτυχώς την καταχώρηση των στοιχείων του/της στη σχε-
τική ηλεκτρονική εφαρμογή (ιστότοπος: https://phdms.
ekt.gr), σύμφωνα με τα αναφερόμενα στο «Σύστημα Διαχείρισης και Ηλεκτρονικής Κατάθεσης Διατριβών του
Εθνικού Αρχείου Διδακτορικών Διατριβών» (Ε.Α.Δ.Δ.),
καθώς και στην ψηφιακή Βιβλιοθήκη του Ο.Π.Α.
3. Η τελετή ορκωμοσίας και καθομολόγησης, καθώς
και ο τύπος, η μορφή και το περιεχόμενο του Διδακτορικού Διπλώματος του/της διδάκτορος ακολουθεί τα
Πρότυπα σχετικών Αποφάσεων της Συγκλήτου του ΟΠΑ.
4. Ο/Η υποψήφιος/α διδάκτορας, πριν από την ορκωμοσία και καθομολόγησή του/της, μπορεί να αιτηθεί
χορήγηση βεβαίωσης επιτυχούς περάτωσης. Στον/Στην
διδάκτορα χορηγείται αντίγραφο Διδακτορικού Διπλώματος. Το Διδακτορικό Δίπλωμα υπογράφεται από τον
Πρύτανη και τον Διευθυντή Εκπαίδευσης του Ο.Π.Α. ή
τον νόμιμο αναπληρωτή του.
Άρθρο 16
Διαγραφή υποψηφίων διδακτόρων
1. Είναι δυνατή η διαγραφή υποψήφιου/ας διδάκτορα
με απόφαση της Συνέλευσης του Τμήματος, για λόγο
αναφερόμενο στην επιστημονική πρόοδο της διαδικασίας εκπόνησης της διατριβής του/της προκύπτουσα και
από τα ετήσια υπομνήματα προόδου ή για άλλο σπουδαίο λόγο, ο οποίος, σε κάθε περίπτωση, πρέπει να αφο-
ρά στο πρόσωπο του/της υποψήφιου/ας διδάκτορα, και
να συνάπτεται με υπαίτια συμπεριφορά αυτού/αυτής.
Μεταξύ των λόγων για τη διαγραφή περιλαμβάνονται
οι ακόλουθοι:
α. Χρήση ιδεών, μεθόδων και αποτελεσμάτων ή αντιγραφή μέρους εργασιών άλλων επιστημόνων χωρίς
αναφορά σε αυτούς.
β. Δράσεις του/της υποψήφιου/ας διδάκτορα που εκθέτουν και ζημιώνουν το Πανεπιστήμιο ή το Τμήμα στο
οποίο φιλοξενείται.
γ. Ανεπαρκής πρόοδος του/της υποψήφιου/ας διδάκτορα, η οποία τεκμηριώνεται με δυο (2) τουλάχιστον
συνεχείς αρνητικές εισηγήσεις της τριμελούς συμβουλευτικής επιτροπής επί των ετησίων υπομνημάτων προ-
όδου, ή σε περίπτωση που ο/η υποψήφιος/α διδάκτωρ
δεν ανταποκρίνεται στις επικουρικές υπηρεσίες που του
έχουν ανατεθεί από το Τμήμα.
δ. Μη αιτιολογημένη παράταση της ανώτατης διάρκειας σπουδών από την τριμελή επιτροπή, όπως αναφέρε-
ται στο άρθρο 7, του παρόντος Κανονισμού.
ε. Μη ανανέωση της εγγραφής του/της μέσω της κατάθεσης της ετήσιας έκθεσης προόδου μετά από υπεν-
θύμιση από τη Γραμματεία.
στ. Μη παρακολούθηση του σεμιναριακού κύκλου
μαθημάτων διάρκειας 30 ωρών, του Διδακτορικού Προγράμματος.
ζ. Πλημμελής εκπλήρωση των υποχρεώσεων του/της
υποψήφιου/ας διδάκτορος μπορεί να οδηγήσει είτε σε
αναστολή της ιδιότητας του διδακτορικού φοιτητή είτε
σε διαγραφή από το πρόγραμμα, μετά από απόφαση της
Συνέλευσης του Τμήματος.
2. Ο/Η υποψήφιος/α διδάκτορας μπορεί να διαγραφεί
κατόπιν αίτησής του/της και μετά από έγκριση της Συνέλευσης του Τμήματος.
3. Η διαγραφή για τις περ. (α) και (β) έχει το χαρακτήρα
πειθαρχικού παραπτώματος.
Άρθρο 17
Πνευματικά Δικαιώματα - Ακαδημαϊκή
Δεοντολογία - Λογοκλοπή
1. Τα πνευματικά δικαιώματα της Διδακτορικής Διατριβής ανήκουν σε αυτούς που συνέβαλαν στην εκπόνηση
της. Όλο το υλικό που έχει παραχθεί στο πλαίσιο της Διδακτορικής Διατριβής δεν μπορεί να χρησιμοποιηθεί
(ολόκληρη ή μέρος της) χωρίς την έγγραφη άδεια του/
της συγγραφέα και του/της επιβλέποντα/ουσας. Τα φυσικά αυτά πρόσωπα έχουν και τα πνευματικά δικαιώματα
στη δημοσίευση των αποτελεσμάτων της Διδακτορικής
Διατριβής σε επιστημονικά περιοδικά και συνέδρια.
2. Η Διδακτορική Διατριβή διέπεται από τους κανόνες
του Κώδικα Δεοντολογίας και Καλής Πρακτικής Οικονομικού Πανεπιστημίου Αθηνών.
3. Ο/Η υποψήφιος/α διδάκτορας υποχρεούται να αναφέρει με τον ενδεδειγμένο τρόπο αν χρησιμοποίησε το
έργο και τις απόψεις άλλων. Η αντιγραφή θεωρείται σοβαρό ακαδημαϊκό παράπτωμα. Λογοκλοπή θεωρείται
η αντιγραφή εργασίας κάποιου/ας άλλου/ης, καθώς και
η χρησιμοποίηση εργασίας άλλου/ης -δημοσιευμένης
ή μη - χωρίς τη δέουσα αναφορά. Η αντιγραφή οποιουδήποτε υλικού τεκμηρίωσης, ακόμη και από μελέτες
του/της ιδίου/ας του/της υποψηφίου/ας, χωρίς σχετική
αναφορά, μπορεί να στοιχειοθετήσει απόφαση της Συνέλευσης του Τμήματος για διαγραφή του/της. Στις παρα-
πάνω περιπτώσεις, η Συνέλευση του Τμήματος μπορεί να
αποφασίσει τη διαγραφή του/της, αφού προηγουμένως
του/της δοθεί η δυνατότητα να εκθέσει, προφορικώς ή
γραπτώς, τις απόψεις του/της επί του θέματος.
4. Σε περίπτωση που διαπιστωθεί λογοκλοπή μετά τη
λήψη του διδακτορικού διπλώματος, ο τίτλος που έχει
απονεμηθεί ανακαλείται με ειδικά αιτιολογημένη απόφαση της Συνέλευσης του Τμήματος.
5. Ο/Η υποψήφιος/α διδάκτορας υποχρεούται να αναφέρει ρητά τη χρήση εργαλείων Τεχνητής Νοημοσύνης
(TN) κατά τη συγγραφή της Διδακτορικής Διατριβής.
Συγκεκριμένα:
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1963/23.04.2025
α) Επιτρέπεται η χρήση εργαλείων ΤΝ για σκοπούς
επιμέλειας κειμένου και βελτίωσης της γλωσσικής απόδοσης, εφόσον το περιεχόμενο παραμένει πρωτότυπο
έργο του/της υποψήφιου/ας.
β) Σε περίπτωση χρήσης εργαλείων ΤΝ, ο/η υποψήφιος/α οφείλει να:
- Δηλώσει ρητά ποια εργαλεία χρησιμοποιήθηκαν και
σε ποια σημεία της διατριβής,
- Διασφαλίσει ότι παραμένει υπεύθυνος/η για την ακρίβεια, ακεραιότητα και εγκυρότητα του περιεχομένου,
- Τεκμηριώσει κατάλληλα κάθε χρήση τέτοιων εργαλείων στο κείμενο της διατριβής.
Άρθρο 18
Υποτροφίες
1. Με απόφαση της Συνέλευσης του Τμήματος, το
Πρόγραμμα Διδακτορικών Σπουδών (ΠΔΣ) δύναται να
χορηγεί υποτροφία σε νέους υποψήφιους διδάκτορες,
με μέγιστη διάρκεια έως και τρία έτη σπουδών. Η ετήσια
ανανέωση κάθε υποτροφίας αποφασίζεται από τη Συνέλευση του Τμήματος με βάση την πρόοδο των υποτρό-
φων και την κάλυψη των υποχρεώσεών τους.
2. Με απόφαση της Συνέλευσης του Τμήματος, το ΠΔΣ
δύναται να χορηγεί περισσότερες από μια υποτροφίες,
κατά το ίδιο ακαδημαϊκό έτος, είτε σε νέους είτε και σε ήδη
εγγεγραμμένους υποψήφιους διδάκτορες. Στην τελευταία
περίπτωση, η διάρκεια της υποτροφίας δεν θα υπερβαίνει
το τρίτο έτος σπουδών του/της υποψηφίου/ας.
3. Το ποσό της ετήσιας υποτροφίας, καθώς και τα
κριτήρια επιλογής των υποτρόφων, θα αποφασίζονται
ετησίως από τη Συνέλευση του Τμήματος.
4. Η επιλογή των υποτρόφων θα γίνεται κατόπιν αιτήσεώς τους με απόφαση της Συνέλευσης του Τμήματος.
5. Η χορήγηση των υποτροφιών βασίζεται σε ακαδημαΪκά και οικονομικά κριτήρια, τα οποία αποφασίζονται
από τη Συνέλευση του Τμήματος ετησίως και πριν την
ανακοίνωση της χορήγησης υποτροφίας στους Υ.Δ.
Άρθρο 19
Βιομηχανικά Διδακτορικά
1. Στο Τμήμα Διοικητικής Επιστήμης και Τεχνολογίας δύνανται να εκτελούνται Βιομηχανικά Διδακτορικά
σύμφωνα με το άρθρο 96 του ν. 4957/2022, την κοινή
υπουργική απόφαση υπ’ αρ. 1569/22-3-2023 (Β’ 1827)
των Υπουργών Οικονομικών, Ανάπτυξης και Επενδύσεων και Παιδείας και Θρησκευμάτων και τις εκάστοτε
προσκλήσεις υποβολής προτάσεων έργων των ιδίων
υπουργείων.
2. Υποψήφιοι που πληρούν τις προϋποθέσεις εγγραφής στο Πρόγραμμα Διδακτορικών Σπουδών του Τμή-
ματος Διοικητικής Επιστήμης και Τεχνολογίας σύμφωνα
με το Άρθρο 3 του παρόντος κανονισμού, δύνανται να
υποβάλουν αίτηση για την εκπόνηση διδακτορικής διατριβής σε συνεργασία με επιχείρηση ή βιομηχανία, που
εδρεύει ή παράρτημά της λειτουργεί, στην ημεδαπή, η
οποία αφορά στη διεξαγωγή βιομηχανικής ή εφαρμοσμένης έρευνας με σκοπό την εξαγωγή ερευνητικών
αποτελεσμάτων για την παραγωγή καινοτόμων προϊόντων ή υπηρεσιών.
3. Υποψήφιοι διδάκτορες που ήδη εκπονούν διδακτορική διατριβή μπορούν να ενταχθούν στην κατηγορία
των βιομηχανικών διδακτορικών εφόσον πληρούν τις
προϋποθέσεις των σχετικών διατάξεων ή των εκάστοτε
σχετικών προσκλήσεων.
4. Για τα βιομηχανικά διδακτορικά ισχύουν τα άρθρα
του παρόντος κανονισμού που ρυθμίζουν μεταξύ άλλων
την εγγραφή στο πρόγραμμα διδακτορικών σπουδών,
την επίβλεψη της διδακτορικής διατριβής, τα δικαιώματα
και τις υποχρεώσεις των Υποψηφίων Διδακτόρων, την
κρίση της διδακτορικής διατριβής, και την ανακήρυξηκαθομολόγηση των διδακτόρων.
5. Η συνεργαζόμενη επιχείρηση ή βιομηχανία υποδεικνύει έναν (1) εκπρόσωπό της με εμπειρία και γνώση
σχετική με το αντικείμενο της διδακτορικής διατριβής,
που έχει ως καθήκοντα την καθοδήγηση του υποψήφιου
διδάκτορα. Ο εκπρόσωπος της επιχείρησης ή βιομηχανίας δύναται να συμμετέχει, χωρίς δικαίωμα ψήφου, στις
συνεδριάσεις της τριμελούς συμβουλευτικής επιτροπής
και στην επταμελή εξεταστική επιτροπή, εκφράζοντας
τις απόψεις του.
6. Με Πρωτόκολλο Συνεργασίας μεταξύ του Οικονομικού Πανεπιστημίου Αθηνών, της συνεργαζόμενης
επιχείρησης ή βιομηχανίας και του/της υποψήφιου/ας
διδάκτορα, το οποίο εγκρίνεται από τη Σύγκλητο του
Ιδρύματος, κατόπιν εισήγησης της Συνέλευσης του Τμήματος Διοικητικής Επιστήμης και Τεχνολογίας, καθορίζο-
νται οι ειδικότεροι όροι συνεργασίας για την εκπόνηση
διδακτορικής διατριβής στην επιχείρηση ή τη βιομηχανία και την εξαγωγή των ερευνητικών αποτελεσμάτων,
τη χρήση υποδομών του εξοπλισμού του Ιδρύματος,
αν η έρευνα διεξάγεται εντός του πανεπιστημίου, τις
υποχρεώσεις και τα δικαιώματα κάθε συμβαλλόμενου
μέρους, συμπεριλαμβανομένου του καθορισμού των
δικαιωμάτων πνευματικής ιδιοκτησίας επί του έργου που
διεξάγεται κατά τη διάρκεια εκπόνησης της Διδακτορικής Διατριβής.
7. Κατά τη διάρκεια εκπόνησης της διδακτορικής διατριβής ο/η υποψήφιος/α διδάκτορας δύναται να διεξά-
γει, εν όλω ή εν μέρει, την ερευνητική του/της δραστηριότητα σε χώρους της επιχείρησης ή βιομηχανίας, μετά
από σύμφωνη γνώμη της τριμελούς συμβουλευτικής
επιτροπής, υπό την προϋπόθεση ότι εξασφαλίζονται η
υποστήριξη και η καθοδήγηση από τον/την επιβλέποντα/ουσα και εφαρμόζονται οι διατάξεις του Εσωτερικού
Κανονισμού Λειτουργίας του Οικονομικού Πανεπιστημίου Αθηνών και του παρόντος κανονισμού.
8. Επιχειρήσεις ή βιομηχανίες που εδρεύουν ή έχουν
παράρτημα στην ημεδαπή δύναται να χρηματοδοτούν,
εν μέρει ή εν όλω, την εκπόνηση Βιομηχανικού Διδακτορικού. Η οικονομική διαχείριση της χρηματοδότησης
πραγματοποιείται μέσω του Ειδικού Λογαριασμού Κονδυλίων Έρευνας (Ε.Λ.Κ.Ε.) του Α.Ε.Ι. Ο/Η Επιστημονικός/η
Υπεύθυνος/η του έργου καθορίζεται με το Πρωτόκολλο
Συνεργασίας της παραγράφου 6 και είναι ο/η Επιβλέπων/
ουσα της Διδακτορικής Διατριβής.
9. Οι υποψήφιοι διδάκτορες που εκπονούν Βιομηχανικά Διδακτορικά, κατά τη διάρκεια των σπουδών
τους, ασφαλίζονται για παροχές σε είδος και σε χρήμα
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1963/23.04.2025
στον Ηλεκτρονικό Εθνικό Φορέα Κοινωνικής Ασφάλισης (e-ΕΦΚΑ), εκτός αν είναι παράλληλα ασφαλισμένοι,
άμεσα ή έμμεσα, για υγειονομική περίθαλψη σε φορέα
ασφάλισης ασθενείας. Η υποχρέωση καταβολής ασφαλιστικών εισφορών ασφαλισμένου και εργοδότη, οι οποίες
υπολογίζονται επί του κατώτατου μισθού, βαρύνει τη
συνεργαζόμενη επιχείρηση ή βιομηχανία, εκτός εάν η εκπόνηση διδακτορικής διατριβής χρηματοδοτείται μέσω
της επιχείρησης ή της βιομηχανίας για την εκτέλεση έργου μέσω του Ειδικού Λογαριασμού Κονδυλίων Έρευνας
(Ε.Λ.Κ.Ε.), οπότε οι ασφαλιστικές εισφορές δύνανται να
βαρύνουν τον προϋπολογισμό του χρηματοδοτούμενου
έργου/προγράμματος του Ε.Λ.Κ.Ε.
Άρθρο 20
Μεταβατικές διατάξεις
1. Οι ήδη εγγεγραμμένοι/ες υποψήφιοι διδάκτορες
ολοκληρώνουν τις σπουδές τους σύμφωνα με τον παρόντα Κανονισμό.
2. Για τους εγγεγραμμένους υποψήφιους διδάκτορες
που έχουν ξεπεράσει την προβλεπόμενη διάρκεια σπουδών, όπως αυτή αναφέρεται στο άρθρο 7 του παρόντος
κανονισμού, δίνεται το δικαίωμα, κατ’ εξαίρεση, της περάτωσης των σπουδών τους μέσα σε ένα ημερολογιακό
έτος, από τη δημοσίευση του παρόντος κανονισμού.
3. Για όσα θέματα δεν ορίζονται στην ισχύουσα νομοθεσία, στον Κανονισμό Μεταπτυχιακών και Διδακτο-
ρικών Σπουδών του Ο.Π.Α. ή στον παρόντα Κανονισμό,
αρμόδια να αποφασίσουν είναι τα όργανα του Τμήματος.
Β) Από τη δημοσίευση της παρούσας παύει να ισχύει η υπ’ αρ. 5445/23.07.2018 (Β’ 3826) απόφαση της
13ης/31.05.2018/14 συνεδρίασης Συγκλήτου περί Κανονισμού Διδακτορικών Σπουδών του Τμήματος Διοικη-
τικής Επιστήμης και Τεχνολογίας της Σχολής Διοίκησης
Επιχειρήσεων του Οικονομικού Πανεπιστημίου Αθηνών
όπως τροποποιήθηκε με την υπ’ αρ. 5699/29.11.2021
(Β’ 6019) απόφαση της 4ης/29.11.2021 συνεδρίασης
Συγκλήτου.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 15 Απριλίου 2025
Ο Πρύτανης
ΒΑΣΙΛΕΙΟΣ ΒΑΣΔΕΚΗΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1963/23.04.2025
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αιτήματος στην ηλεκτρονική διεύθυνση feksales@et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
στην ηλεκτρονική διεύθυνση feksales@et.gr.
-   Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,20 €. Το κόστος ενός έγχρωμου
ΦΕΚ από 1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού)
προσαυξάνεται κατά 0,30 €.
-  To τεύχος Α.Σ.Ε.Π. διατίθεται δωρεάν.
-   Υπάρχει δυνατότητα ετήσιας συνδρομής οποιουδήποτε τεύχους σε έντυπη μορφή μέσω
του Τμήματος Πωλήσεων και Συνδρομητών.
• Τρόποι αποστολής κειμένων προς δημοσίευση:
Α.  Αποστολή των εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr. Σχετικές εγκύκλιοι και οδηγίες στην ηλεκτρονική διεύθυνση του
Εθνικού Τυπογραφείου (www.et.gr) στη διαδρομή Ανακοινώσεις ----> Εγκύκλιοι.
Β.  Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν είτε
να αποστέλλουν ταχυδρομικά, είτε να καταθέτουν με εκπρόσωπό τους κείμενα προς δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Ταχυδρομική Διεύθυνση: Καποδιστρίου 34, 10432 Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000
Ιστότοπος: www.et.gr
Πληροφορίες σχετικά με την λειτουργία του ιστότοπου: helpdesk.et@et.gr
Αποστολή εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γραφείο 3 και τηλεφ. κέντρο 210 5279000)
Παραλαβή Δημοσιευτέας Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα έως και Παρασκευή: 8:00 - 13:30

[Source: 20250201963.pdf | Tokens: 42395]